Diari Oficial de la Generalitat Valenciana


Sumari del DOGV 6428, del 30-12-2010 (2010/14703)

ORDRE 52/2010, de 22 de desembre, de la Conselleria d'Economia, Hisenda i Ocupació, per la qual es regula i convoca per a l'exercici 2011 la concessió de subvencions a les persones perceptores de la prestació per desocupació en la seua modalitat de pagament únic per a l'abonament de quotes a la Seguretat Social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6428

Data del DOGV
:   30-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14660


Data del document
:   22-12-2010

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 52/2010, de 22 de desembre, de la Conselleria d'Economia, Hisenda i Ocupació, per la qual es regula i convoca per a l'exercici 2011 la concessió de subvencions a les persones perceptores de la prestació per desocupació en la seua modalitat de pagament únic per a l'abonament de quotes a la Seguretat Social. [2010/14120]  
A través d'esta convocatòria s'adapta a l'àmbit de gestió de la Generalitat l'Ordre del Ministeri de Treball i Seguretat Social de 13 d'abril de 1994, per la qual s'establixen les bases reguladores de la concessió de les subvencions consistents en l'abonament als treballadors que feren ús del dret previst en l'article 1 del Reial Decret 1044/1985, de 19 de juny, de quotes a la Seguretat Social, segons el que disposa l'article 4.2 del dit Reial Decret, modificat per la Llei 22/1992, de 30 de juliol (BOE de 4 de maig de 1994).  
En virtut d'això, fent ús de les facultats conferides per la Llei 5/1983, de 30 de desembre, del Consell, i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,  
ORDENE  
Article 1. Objecte i àmbit  
L'objecte d'esta ordre és establir en l'àmbit de la Comunitat Valenciana per a l'exercici 2011 un programa d'ajudes que compensen l'abonament de quotes a la Seguretat Social que hagen efectuat els treballadors que hagueren percebut la prestació per desocupació en la seua modalitat de pagament únic pel valor actual de l'import total de la prestació.  
Article 2. Beneficiaris i requisits   
1. Podran ser beneficiaris els treballadors que hagueren obtingut la prestació de desocupació en la seua modalitat de pagament únic pel valor actual de l'import total de la prestació, d'acord amb el Reial Decret 1044/1985, de 19 de juny, modificat per la Llei 22/1992, de 30 de juliol de 1992, i per la Llei 45/2002, de 12 de desembre: treballadors autònoms amb discapacitat i socis de cooperatives de treball associat o de societats laborals.   
2. A més de complir amb les condicions establides amb caràcter general per a poder percebre ajudes públiques i de no estar sotmesos a les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions, els beneficiaris hauran d'acreditar els requisits següents:  
a) Haver percebut la prestació per desocupació en la seua modalitat de pagament únic pel valor actual de l'import total de la prestació.  
b) Haver iniciat o trobar-se en fase d'iniciació l'activitat, dins del mes següent a la percepció de la prestació de pagament únic.  
c) Estar d'alta en el corresponent règim de la Seguretat Social.  
3. Per tractar-se d'ajudes sotmeses al règim d'ajudes de minimis, establit en el Reglament 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat CE a les ajudes de minimis (DOUE de 28 de desembre de 2006), no podran concedir-se a empreses dels sectors següents:  
a) Pesca i aqüicultura, segons es contemplen en el Reglament (CE) núm. 104/2000 del Consell.  
b) Producció primària dels productes agrícoles que figuren en la llista de l'annex I del Tractat.  
c) Carbó, segons es definix en el Reglament (CE) núm. 1407/2002.  
d) Activitats relacionades amb l'exportació a tercers països o estats membres quan l'ajuda estiga vinculada a la creació i funcionament d'una xarxa de distribució o a altres gastos d'explotació vinculats a l'activitat d'exportació.  
e) Queden excloses, així mateix, les empreses en crisi.  
L'aplicació d'este règim suposa que l'ajuda total de minimis concedida a una empresa determinada no serà superior a 200.000 euros durant qualsevol període de tres exercicis fiscals. Quan l'empresa opere en el sector del transport per carretera l'import màxim aplicable serà de 100.000 euros.  
Article 3. Incompatibilitats  
L'import d'estes ajudes no podrà ser en cap cas de tal quantia que, aïlladament o en concurrència amb altres subvencions o ajudes de les administracions públiques o d'altres ens, públics o privats, nacionals o internacionals, supere el cost de l'acció subvencionable.  
Article 4. Import de la subvenció  
1. L'import de la subvenció ascendirà a:  
a) el 50% de la quota al règim corresponent a la Seguretat Social com a treballador autònom, calculada sobre la base mínima de cotització.  
b) el 100% de l'aportació del treballador en les cotitzacions al corresponent règim de la Seguretat Social, si es tracta de socis treballadors o de treball d'empreses d'economia social, que hagen triat un règim diferent del d'autònoms.  
2. Es tindrà dret a percebre esta ajuda durant el temps que s'haguera percebut la prestació per desocupació de no haver-se percebut en la seua modalitat de pagament únic, computant-se l'ajuda a partir de la data d'alta en el corresponent règim de la Seguretat Social del treballador. En el cas de treballadors pertanyents al règim d'autònoms, es computarà a partir del dia 1 del mes corresponent a aquell en què s'haja produït l'alta.  
Article 5. Obligacions del beneficiari  
A més del que disposa l'article 14 de la Llei General de Subvencions, són obligacions del beneficiari:  
a) Facilitar totes aquelles dades i informació, en qüestions relacionades amb les subvencions concedides, que li siguen requerit pel SERVEF, així com comunicar-li les incidències i variacions que es produïsquen amb relació a aquelles.  
b) Comunicar durant el termini de vigència de l'expedient la sol·licitud o la concessió d'altres ajudes públiques o privades que haguera sol·licitat o obtingut per al mateix fet subvencionable.  
Article 6. Presentació de sol·licituds, documentació i termini  
1. Les sol·licituds, que hauran de dirigir-se al Servici Valencià d'Ocupació i Formació, es formalitzaran en imprés normalitzat i es presentaran en les corresponents direccions territorials d'Ocupació del SERVEF, sense perjuí de poder presentar-les segons el que disposa l'article 38.4 de la Llei 30/1992, inclosa la tramitació telemàtica.  
2. Les sol·licituds hauran d'acompanyar-se dels documents (original i dos còpies) que tot seguit s'indiquen:  
a) Documentació acreditativa i identificativa de la persona sol·licitant i, si és el cas, del representant legal.  
b) Declaració responsable de no estar sotmesos en les prohibicions per a obtindre la condició de beneficiari, a què fa referència l'article 13 de la Llei 38/2003.  
c) Dos exemplars originals de les dades de domiciliació bancària, segons model normalitzat (fitxa de manteniment de tercers). A més s'aportarà certificat de l'entitat bancària on s'acredite la titularitat del compte bancari corresponent.  
d) Declaració responsable de les ajudes de minimis concedides al beneficiari durant els tres últims exercicis fiscals, amb indicació d'import, organisme, data de concessió i règim d'ajudes en què s'empara o, si és el cas, declaració de no haver-ne rebut cap.  
e) Documentació que acredite que la persona sol·licitant és perceptora de la prestació per desocupació en la seua modalitat de pagament únic pel valor actual de l'import total de la prestació.  
f) Butlletins de cotització mensual corresponents al període pel qual se sol·licita la subvenció.  
g) Alta en el corresponent règim de la Seguretat Social.  
3. La presentació de la sol·licitud de subvenció comportarà l'autorització del sol·licitant perquè el SERVEF o òrgan en què es delegue la instrucció obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions; i en este cas el sol·licitant no haurà d'aportar les corresponents certificacions.  
No obstant això, el sol·licitant podrà denegar o revocar este consentiment efectuant comunicació escrita en este sentit al SERVEF o òrgan en què es delegue la instrucció. En este supòsit, hauran de presentar-se certificats originals positius de l'Agència Estatal de l'Administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressius d'estar al corrent en el compliment de les obligacions tributàries i amb la Seguretat Social, la validesa de la qual haurà d'estendre's a la data d'atorgament de l'ajuda.  
4. Les sol·licituds es presentaran a mesura que es vaja realitzant l'ingrés de les quotes mensuals al règim de la Seguretat Social corresponent. El termini per a la presentació dels butlletins de cotització expirarà una vegada transcorreguts nou mesos comptats a partir del mes objecte de subvenció i com a data límit el 30 d'abril del 2011.  
Les sol·licituds corresponents a mensualitats de 2010 o 2011 registrades a partir del venciment del termini de la convocatòria de 2010 s'entendran presentades en termini, sempre que hagueren respectat el termini de nou mesos indicat anteriorment.  
Article 7. Instrucció i procediment de concessió  
1. La instrucció del procediment correspondrà a les direccions territorials d'Ocupació del SERVEF, que podran demanar dels interessats l'aportació addicional d'altres documents o dades aclaridores que estimen necessaris per a resoldre sobre la sol·licitud presentada.  
2. Estes ajudes es concediran fins a esgotar el crèdit disponible, segons l'ordre en què la sol·licitud haja tingut entrada en qualsevol dels registres previstos en l'article 38 de la Llei 30/1992, sempre que es complisquen els requisits exigits i s'haja acompanyat la documentació requerida.  
Article 8. Resolució de concessió de les ajudes  
1. La competència per a resoldre sobre les sol·licituds formulades correspon, dins dels seus respectius àmbits territorials, als directors territorials d'Ocupació per delegació de la direcció general del SERVEF.  
2. El termini màxim per a resoldre i notificar la resolució procedent serà de sis mesos a comptar de l'endemà de l'entrada de la sol·licitud en qualsevol dels registres del SERVEF, si ja s'haguera publicat la resolució del secretari autonòmic d'Ocupació, director general del SERVEF, per la qual es dóna publicitat a les línies de crèdit i a l'import global màxim destinat a estes ajudes; en cas contrari, el termini es comptarà a partir de l'endemà a la dita publicació. Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu.  
Article 9. Resolució d'incidències  
Correspon als directors territorials d'Ocupació resoldre les incidències que es produïsquen, com ara pròrrogues de terminis, modificacions justificades o qualsevol variació de les condicions particulars de la concessió.  
Article 10. Control de les ajudes  
1. Correspondrà a les direccions territorials d'Ocupació dur a terme la funció de control de les subvencions concedides, així com l'avaluació i el seguiment d'este programa.   
2. El beneficiari estarà obligat a sotmetre's a les actuacions de control financer previst en l'article 45 de la Llei 38/2003, de 17 de novembre, General de Subvencions, que es realitzen per part de la Intervenció General. A estos efectes haurà de disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari en cada cas. Així mateix estarà obligat a conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control. De la mateixa manera, el beneficiari haurà de complir amb l'obligació de col·laboració amb el control financer de conformitat amb el que disposa l'article 46 de la Llei 38/2003, de 17 de novembre, General de Subvencions.  
Article 11. Liquidació de les ajudes  
La liquidació de les ajudes s'efectuarà una vegada complits els requisits establits i presentada la documentació exigida. Correspondrà als directors territorials d'Ocupació, per delegació del director general del SERVEF, el reconeixement de l'obligació i proposta de pagament. L'abonament de les quantitats en concepte de subvenció es realitzarà, generalment, amb caràcter semestral.  
Article 12. Reintegrament de les ajudes concedides  
1. L'incompliment pel beneficiari de qualsevol dels requisits, obligacions, condicions i la resta de circumstàncies que van donar lloc a l'atorgament de la subvenció, donarà lloc a la incoació del corresponent expedient que podrà finalitzar amb la resolució de la subvenció concedida i l'obligació de reintegrar les ajudes percebudes junt amb els interessos de demora des de la seua data de pagament.  
2. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, nacionals o internacionals, podrà donar lloc a la modificació de la resolució de concessió.  
3. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del seu reintegrament, els casos previstos en l'article 37 de la Llei 38/2003, i de conformitat amb el que establixen els articles 91, 92 i 93 del Reial Decret 887/2006.  
4. El que disposen els paràgrafs precedents s'aplicarà sense perjuí de la possible qualificació dels fets com a infracció administrativa i incoació del corresponent procediment sancionador.  
5. El procediment de reintegrament de subvencions es regirà en tot cas pel que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el capítol II del títol II de la Llei 38/2003 i el capítol II del títol III del Reial Decret 887/2006 també resultaran d'aplicació.  
Disposicions addicionals  
Primera. Finançament  
1. Estes ajudes es finançaran a càrrec del subprograma 322.51, Foment d'Ocupació, capítol 4, codi de línia T0212000, per un import global estimat de 400.000 euros, fons procedents del Servici Públic d'Ocupació Estatal. La convocatòria queda condicionada a l'existència en el pressupost econòmic de 2011 de crèdit adequat i suficient per a això; a este efecte, s'haurà de publicar en el Diari Oficial de la Comunitat Valenciana la resolució del secretari autonòmic d'Ocupació, director general del SERVEF, per la qual es donarà publicitat a les línies de crèdit i a l'import global màxim destinat a la concessió de les ajudes.  
2. Si al llarg de l'exercici 2011 existira crèdit disponible que permetera incrementar el finançament pressupostari previst inicialment per a l'execució del programa, el SERVEF, prèvia publicació del dit crèdit en el Diari Oficial de la Comunitat Valenciana, podrà destinar-lo al finançament d'altres sol·licituds presentades a l'empara d'esta convocatòria que, com a conseqüència de l'esgotament dels crèdits, no hagueren pogut ser ateses inicialment o ho hagueren sigut per un import inferior al sol·licitat.  
Segona. Compatibilitat amb el mercat comú  
Estes ajudes són compatibles amb el mercat comú al no resultar d'aplicació el que preveu l'article 107.1 del Tractat de Funcionament de la Unió Europea, per tractar-se d'ajudes acollides al règim d'ajudes de minimis, establit en el Reglament 1998/2006, de 15 de desembre de 2006, de la Comissió, relatiu a l'aplicació dels articles 87 i 88 del Tractat CE a les ajudes de minimis (DOUE de data 28.12.2006).   
Tercera. Models normalitzats  
Els models normalitzats als que s'al·ludix en l'orde es troben en la direcció d'Internet , així com en les direccions territorials d'Ocupació del SERVEF.  
Quarta. Normativa aplicable  
1. Esta ordre recull les bases establides en l'Ordre de 13 d'abril de 1994 del Ministeri de Treball i Seguretat Social, per la qual s'establixen les bases reguladores de la concessió de les subvencions consistents en l'abonament als treballadors que feren ús del dret previst en l'article 1 del Reial Decret 1044/1985, de 19 de juny, de quotes a la Seguretat Social, segons el que disposa l'article 4.2 del dit Reial Decret, modificat per la Llei 22/1992, de 30 de juliol (BOE de 4 d'agost de 1992).  
2. Resultarà d'aplicació la Llei 38/2003, de 17 de novembre, General de Subvencions, així com l'Ordre TAS/816/2005, de 21 de març, per la qual s'adeqüen al règim jurídic establit en la dita llei les normes reguladores de subvencions que es concedisquen pel Servici Públic d'Ocupació Estatal en els àmbits d'ocupació i formació professional ocupacional; el Reial Decret 887/2006, de 21 de juliol, pel qual s'aprova el Reglament de la Llei 38/2003; i el Reial Decret 357/2006, de 24 de març, pel qual es regula la concessió directa de determinades subvencions en els àmbits de l'ocupació i de la formació professional ocupacional, així com el que disposen els preceptes en vigor del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, del Consell de la Generalitat.  
Disposició final   
Única. Facultats d'execució i desenvolupament  
Es faculta el director general del SERVEF per a dictar les instruccions i adoptar les mesures que requerisca l'aplicació d'aquesta orde; així mateix se li delega la competència per a ampliar els terminis de presentació de sol·licituds i justificacions, quant concórreguen circumstancies que ho aconsellen.  
Contra este acte, que esgota la via administrativa, podran les persones interessades interposar recurs contenciós administratiu en el termini de dos mesos a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant d'este mateix òrgan en el termini d'un mes computat en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que les persones interessades puguen exercitar, si és el cas, qualsevol altre recurs que consideren procedent.  
València, 22 de desembre de 2010  
El vicepresident segon del Consell,   
conseller d'Economia, Hisenda i Ocupació,  
GERARDO CAMPS DEVESA